Enternasyonalîstanê zaf herêmanê dinya 11ê sibate de seba azadîya Ocalanî û wedaritişê tecrîdî Lumsembourg de dest pê rayraşîyayîşê dergî kerd.
Amerîkaya Latîne, Spanya, Îtalya, Fransa, Skandînavya, Îran, Afrîkaya Başûre, Kanada, Ekvador û Awustralya ra 120 enternasyonalîstî tewrê rayraşîyayîşî bîyî. Roja hîrêyîne ya rayraşîyayîşî Metz de dewam kerd.
Çalakîkerî şewa çarşemeyî Metz de mendî û înan deyîrî vatî, dans kerdî û govend girewt. Enternasyonalîstan bi ziwanê spankî deyîrêka bi nameyê ''Kurdîstanî'' vate û na deyîre zaf bale ante. Dima zî komêka katalanan marş wend û çalakîker Miguelî zî deyîrêka rapî vate. Çalakîkeranê rayraşîyayîşî dima zî bi deyîranê Sîmarî govend girewt. Enternasyonalîstan rayraşîyayîşê 5 rojan ra dima 14ê sibate de do Strasbourg de bibê.
